Opplysningsnummeret 1890 ble tatt i bruk etter at Post- og teletilsynet tildelte nye, firesifrede numre for opplysningsvirksomhet til interesserte søkere 17. desember 2001. Nummerblokken som brukes for opplysningstjenester er 1850 – 1899. Konkurransen i opplysningsmarkedet startet 15. februar 2002, og dette var det siste, gjenværende telemonopolet som ble fjernet i Norge. Kort tid etter starten hadde Opplysning 1890 avdelingskontorer i Gloppen, Karasjok, Skånevik, Vaksdal og Ulvik. Avdelingen i Karasjok drev i tillegg til Opplysning 1890 den samiske opplysningstjenesten 1860. Nå er det bare hovedkontoret i Bergen som fortsatt er i drift.